על מיתוג, בידול ובחירת שם לעסק...
ראשי » הבלוג הממכר של ימימה » על מיתוג, בידול, ו"הרטפלד יהושע" בטעם קולה…
על מיתוג, בידול, ו"הרטפלד יהושע" בטעם קולה…
15 באוגוסט 2012 15 תגובות
אחת מההתלבטויות שחוזרות על עצמן שוב ושוב, בין העסקים החדשים שאני פוגשת, היא השאלה, האם לתת לעסק שם משלו או את השם של בעל העסק עצמו.
שאלה טובה, מסכימים?
כדי לענות על הדילמה הזו, בואו נבין קודם, מה יוצא לנו מכל אחת מהאפשרויות ומה אנחנו מחמיצים אם בכלל.
אם נצא רגע לעולם הגדול ונבחן מותגים, נגלה מצד אחד את: "נייק", "BOSS" ו"BMW" ומצד שני את: "הלנה רובינשטיין", "כריסטיאן דיור", ו"ג'ורג'יו ארמאני".
בארצנו הקטנטונת נוכל למצוא בצד אחד את "תנובה", "צומת ספרים" ו"גולף" ובצד שני את "פנינה רוזנבלום", "הלפרין" ו"שטראוס".
ובעולם העוד יותר קטן שלנו, של משווקי העסקים באינטרנט, נוכל למצוא את: "וידאו בייקרי", "קייסי קולג'" ו"מגירות", ולעומתם "רן ארוסי", "אמיר הרדוף" ו"לירון מור".
כלומר, קיימים שני סוגים של מותגים, כשאחד מהם מהווה שם בפני עצמו והשני מתבסס על שמו של היוצר עצמו.
ועכשיו שימו לב לתופעה מעניינת: יש לנו גם את "ביל גייטס" לצד "מיקרוסופט", את "מרק צוקרברג" לצד "פייסבוק"…
במקרה הזה מי המותג?
באמת שאלה…
כלומר, בהחלט ישנו מצב, שאפשר להישאר עם השם שלכם (ואפילו אם קוראים לכם "שפרינצלובסקי" או משהו בסגנון ) ו…לשחק אותה בענק!
אבל, אם נדמה לכם שמטרת הפוסט הזה היא להמליץ לכם לוותר על מתן השם לעסק ולהשאר עם השם הפרטי שלכם, פיספסתם בגדול.
קודם כל, האם ביל גייטס היה נעשה מותג ללא "מיקרוסופט"? וצוקרברג? תארו לעצמכם שלפייסבוק היו קוראים: "צוקרברג"? כמה מכם היו מצטרפים? כלומר, מתן שם במקרים מסוימים, הכרחי ממש. (במיוחד בתחומי המשקאות והטואלטיקה, שמוכרים בעיקר אהמ, בולשיט באריזה. תארו לעצמכם משקה תוסס בטעם קולה, בשם: "הרטפלד יהושע"? חחחח ).
אבל, הרבה יותר מזה…
דעו לכם, שמתן שם לעסק שלכם, כמוהו כלידה. הוא הרבה הרבה מעבר למתן השם נטו, הוא מהווה ת-ה-ל-י-ך, חיוני והכרחי, ממש כמו הריון שמסתיים בצירי לידה כואבים המובילים לתינוק טהור, מזוקק, בראשיתי, יפהפה ומושלם!
אי אפשר ולא נכון לוותר על התהליך הזה, מהסיבה הפשוטה, שמתן שם לעסק, מחייב אתכם להתמקד. להתמסר כל כולכם לרעיון, לחדד וללטש את המהות שלכם, את הייחודיות שלכם, את המשהו הזה שאין לו תחליף, שאתם עומדים להביא לאוויר העולם. ועל התהליך הזה לא ניתן לפסוח.
עם כניסה לתהליך של בחירת שם לעסק שלכם, המערכות שלכם יתחילו לפעול באנרגיה מטורפת. אתם תנועו מצד אחד של הסקאלה כשתרגישו שהנה אתם ממש קרובים לשם המיוחל, לקצה השני, הדיכאוני והמייאש, כשתמשיכו להתחבט ולהתלבט עם עצמכם.
אתם תצרפו לחגיגה את החברים והמכרים ותתבלבלו מהעומס הרעיוני והרגשי שיציף אתכם. אבל… אתם תרוויחו משהו גדול ועצום בהרבה. ובאמת, אין זה כה משנה מהו השם שתבחרו לבסוף (א. כהן ובניו?! ), כי הרווחתם את התהליך!
קחו אותי כדוגמא.
כשפתחתי את העסק לפני שבע שנים, התברברתי עם השם של העסק יום ולילה. כמובן שהיה לי קשה יותר, כי המקצוע שלי הוא לתת שמות לעסקים, כך שהציפיות שלי מעצמי היו ענקיות.
בסוף נפלה ההחלטה על "המילה האחרונה" והאמת, שבתור דוסית שלא הייתה חשופה לאמצעי התקשורת במשך 9 שנים (אני כבר 16 שנים בתשובה), לא הכרתי את התוכנית "המילה האחרונה" של גל"צ ואחר כך כבר היה קשה מדי לשנות. עם השנים התקדמתי ונעשיתי מוכרת בשם שלי, כך שהיום אני הולכת ונפרדת מ"המילה האחרונה" וזהו תהליך שמתרחש באופן טבעי לגמרי.
האם הייתי מגיעה לאן שהגעתי ללא "המילה האחרונה"? ודאי שלא. התהליך שעברתי במתן השם, כמו גם ההזדהות שלי איתו, עשו עבודה נפלאה למעני, והיא הסתיימה.
דבר נוסף, את השם של העסק שלכם, מלווה בדרך כלל שורה צנועה של מלל שמגדירה אותו (אין לכם שורה כזו? רוצו מייד להשיג!).
לא תאמינו, אבל השורה הזו, היא היא המהות המזוקקת של העסק שלכם. היא ולא אחרת!
כלומר, במקביל לשם שתיתנו לעסק שלכם, עליכם לנסח את שורת ההגדרה, ולא, זו אינה סיסמא. זו שורה שמטרתה להסביר בגובה העיניים ובאופן רהוט ובהיר מה הקטע שלכם, מי אתם ולמה ובמילים אחרות זוהי הגדרת הבידול העסקי שלכם.
על מנת להקל עליכם, הכנתי עבורכם בריף שיסייע לכם לנסח את שורת ההגדרה של הבידול העסקי שלכם. לאחר שתהיה בידיכם הגדרה מזוקקת, יהיה לכם קל יותר למצוא שם.
ואגב, בין לבין, רוצים שלוק מה"הרטפלד יהושע" שלי?
שתיתם לרוויה מה"הרטפלד יהושע" שלי?
אולי בא לכם גם לנשנש משהו?
בידול כתיבה מיתוגית כתיבה שיווקית מיתוג שיווק
תלמידה הגב 16 באוקטובר 2012 בשעה 7:33
אבחנה מענינת! תודה.
hamila הגב 16 באוקטובר 2012 בשעה 8:45
ע שוב הגב 16 באוקטובר 2012 בשעה 8:42
לפני שקראתי היום את מנשרך בקשתי להסיר אותי מרשימתך. עכשיו אני חוזרת בי ומבקשת לבטל את ההסרה
אמשיך לקבל את מנשריך
לא תמיד אני קוראת
כשקוראת נהנית לתמיד לומדת משהוא
יהודית מרילוס הגב 16 באוקטובר 2012 בשעה 8:52
את יודעת שאסור לקנא – שזו עברה
אז למה את מעמידה אותי כל פעם מחדש בנסיון?
באמת אין עליך!!!
חכם קולע זורם – בדיוק כמוך!
hamila הגב 16 באוקטובר 2012 בשעה 9:15
מי שמדברת, כאילו חסר לך משהו…
טובהלה הגב 16 באוקטובר 2012 בשעה 8:57
hamila הגב 16 באוקטובר 2012 בשעה 9:14
תודה טובה יקירה
רייטינג הגב 16 באוקטובר 2012 בשעה 9:45
אם היית שואלת אותי לפני שהענקת את שם העסק שלך היית משאירה מראש את שמך כשם העסק. זאת, משום, שהשם יערה ביסמוט הוא שם בלתי רגיל ולכן הוא יוצר תשומת לב.
hamila הגב 16 באוקטובר 2012 בשעה 9:53
וואלה? יש בזה משהו…
כרמי כרמלה - הנמלה - בונה ומעצבת אתרים הגב 16 באוקטובר 2012 בשעה 11:01
בניגוד למיילים רבים שמגיעים בכל בוקר ומפוצצים את תיבת הדואר שלי, ומרביתם טסים לפח, למיילים שלך אני ממש מצפה! וכמו תמיד נהינת ומצפה לעוד! יישר כח!
hamila הגב 16 באוקטובר 2012 בשעה 11:10
תודה תודה נמלה חרוצה!
ליא הגב 16 באוקטובר 2012 בשעה 11:33
כרמלה, אני מקווה שלא תכעסי על שעשיתי COPYPAST לתגובתך 🙂
זה מקובל לצטט דברי חכמים ..
" בניגוד למיילים רבים שמגיעים בכל בוקר ומפוצצים את תיבת הדואר שלי, ומרביתם טסים לפח, למיילים שלך אני ממש מצפה! וכמו תמיד נהינת ומצפה לעוד! יישר כח! "
יערה, אני א ו ה ב ת אותך !
hamila הגב 16 באוקטובר 2012 בשעה 11:37
אוהבת'ותך בחזרה!
רות ונטורה הגב 16 באוקטובר 2012 בשעה 22:36
יערה , אני נהנת מאד לקרוא את הגיגייך , והפעם פיצחת לי נושא בו אני מתחבטת זמן רב .בין יצירת השם האישי כמותג (-בו השתמשתי זמן רב)לבין שם לעסק שמייצג את מהות העסק(אצלי זה שם לכתבות וקורסים בשנתיים האחרונות) .הפעם הבנתי את חשיבות התהליך וזה בהחלט חידש לי . תודה לך .